
 "అవును. అందుకే ఎవరు చేసే పని వాళ్ళు చెయ్యాలి".

 "సారీ అన్నయ్యా. ఇంత దూరం ఆలోచించలేదు నేను" అంది అనూష.

 ......

 ఎంబసీ నుంచి ఆమె తన అన్నయ్యతో మాట్లాడిన మాటలతో సహా ప్రతీ వాక్యమూ వసంత్ దాదాకి చేరి పోయాయి.

 దాని సారాంశం అంతా తెలుసుకుని దాదా సంతోషించాడు. ఇంతకాలం- సలీంశంకర్ బదులు మరొకర్ని జపాన్ పంపే కథకం గురించి విష్ణుశర్మ తన వుత్తరంలో వ్రాసి వుంటాడేమో, దానికి బదులుగా మరే ప్లాన్ వేయాలా అని ఆలోచిస్తూ వచ్చాడు. విష్ణుశర్మ తన వుత్తరంలో ఈ విషయం ప్రస్తావించలేదని అర్థమైంది. అందుకే అనూష సలీంశంకర్ ని జపాన్ ఎప్పుడు తీసుకుపోతారా అన్న తొందర్లో వుంది.

 విష్ణుశర్మ శంకర్ కి బదులుగా తనని జపాన్ పంపటానికి ఎన్నుకున్నారన్న విషయం వ్రాయకపోవటంలో ఆశ్చర్యం లేదు. మనుష్యులు ఎన్నో వాస్తవాలను బయటపెట్తూ కూడా చనిపోబోయే ముందు కూడా తమ పేరుకి భంగం కలిగించే వాటిని దాచి వుంచటం మామూలే! డబ్బుకి కక్కుర్తిపడి తను దీనికి వప్పుకున్న విషయం ప్రపంచానికి తెలియటం బహుశా అతడికి ఇష్టం లేకపోయి వుండవచ్చు.

 ఏది ఏమైనా ఈ సంగతి తెలియటం తనకి లాభించింది!

 ఇక, ఇంకొక ప్లాన్ మళ్ళీ ఆలోచించకుండా, శంకర్ బదులు వెళ్ళగలిగే మరో వ్యక్తిని పట్టుకుంటే చాలు. ఇక్కడ పోలీసు కేసు పూర్తయ్యే లోపులో దానికోసం తొందరపడాలి!

 వసంత్ దాదా మొహం మీద చిరునవ్వు వెలిసింది.

  
  * * *

 శ్రీకాంత్ లాగే వసంత్ దాదా కూడా అనూష గురించి తక్కువగా అంచనా వేసింది ఇక్కడే!

 విష్ణుశర్మ తన వుత్తరంలో వ్రాసిన మొట్టమొదటి పాయింటే అది! జపాన్ కి శంకర్ బదులు ఇంకొకరు వెళ్ళబోతున్నారన్నది!! అయితే అనూష ఆలోచన వేరు- ఈ విషయం తనకు తెలిసినట్టు దాదాకు తెలియకూడదు. ఉత్తరంలో ఆ ప్రసక్తి లేనట్టు అతడు భావించాలి!- దీనికోసం అనూష చాలా పటిష్టమైన ప్లాన్ వేసింది. నిజానికి ఆమె జపాన్ రాయబారి కార్యాలయానికి వెళ్ళవలసిన అవసరం ఏమీ లేదు. అక్కణ్ణుంచి శ్రీకాంత్ కి ఫోన్ చేయవలసిన అవసరం కూడా ఏమీ లేదు. ఆమె శ్రీకాంత్ తో ఫోన్ లో మాట్లాడిన సంభాషణని పునఃపరిశీలిస్తే అది కేవలం నిరర్థకమైన ప్రేలాపనగా తేల్తుంది. ఆమె వుద్దేశ్యం తమ సంభాషణ వాళ్ళు వినాలనే. "ఎవరు చేసే పని వాళ్ళు చేయాలి" అని శ్రీకాంత్ చెప్పినప్పుడు అందుకే ఆమె రాబోయే నవ్వుని బలవంతంగా ఆపుకుంది. సలీంశంకర్ కి బదులుగా వేరే మరో మనిషిని పంపటం అంటే ఎంతోమంది సహాయం లేకుండా అది జరిగే పని కాదు! జపాన్ ఎంబసీలో దాదా 'రూట్స్' కొన్ని వుంటాయని ఆమె ఎప్పుడో వూహించింది. తను ఇంటి నుంచి బయల్దేరిన క్షణంనుంచి తన ప్రతీచర్యా, ప్రతీ సంభాషణా నోటీసు చేయబడుతుందని ఆమెకు తెలుసు. ఏమీ తెలియని దాన్లా వెళ్ళి, ఫోన్ చేసి, తనకి కావల్సిన అభిప్రాయాన్ని దాదాలో కల్గించింది. ఆమె ఎక్కడైతే పడేయాలనుకుందే సరీగ్గా అక్కడే ట్రాప్ లో పడ్డాడు వసంత్ దాదా.


   
 ఉత్పల వాళ్ళు చేసే పనివైపే కళ్ళప్పగించి చూస్తూ నిలబడింది. ఇంకో కొన్ని గంటల్లో తమ భవంతి మీద బాంబులు పడబోతున్నాయని తెలిసి కూడా వాళ్ళు అదేదో- వర్షం పడబోయే ముందు బయట ఆరేసిన వడియాలు తీసి లోపల పడేసినట్టు- సామాన్లు సర్దటం చూసి ఆమెకు మతిపోయింది.

 ఈలోపులో మేడమీద ముందు గదిలో వాళ్ళు సర్దటం పూర్తయింది. జానీ ఆమె వైపు చూసి, "నువ్వు వెళ్ళి పడుకో. పెద్ద శబ్దమైనా కంగారుపడకు. నీ రూమ్ వరకూ ప్రమాదం రాదులే-" అన్నాడు.

 'నీకసలు బుద్ధిలేదు జానీ! ఈ పరిస్థితుల్లో ఆ అమ్మాయికి నిద్రపడుతుందా?' అని మందలించాడు బిల్లూ. ఉత్పలవైపు తిరిగి, 'పద. నేనూ వస్తాను నీతో-' అన్నాడు.

 .....రాత్రి పదకొండు దాటింది. స్కాచ్, మిగతా విలువైన అద్దాల సామాగ్రి లోపల గదుల్లో అప్పటికే సర్దేశారు. క్రింద పనిచేసే వెయిటర్లకీ- ఉన్న ఒకరిద్దరు కస్టమర్లకీ- మరి కొంచెం సేపట్లో జరగబోయే విధ్వంసం గురించి కొంచెం కూడా తెలీదు.

 మరో గంట గడిచింది. బారు ఖాళీ అయింది. పనిచేసే వాళ్ళు కూడా వెళ్ళిపోయారు. షట్టర్లు క్రిందికి దింపేశారు. 

 అంతా నిర్మానుష్యంగా వుంది.

 "అతిథులింకా రాలేదేమిటి? బహుశా అనూష మనకి తప్పు ఇన్ఫర్మేషన్ ఇచ్చిందేమో-" అన్నాడు బిల్లూ.

 "కాదు. వెనుక క్లబ్ లో పేకాడే మనుష్యులు కూడా వెళ్ళిపోయాక గానీ అటాక్ ప్రారంభించకపోవచ్చువాళ్ళు" అన్నాడు జానీ. "మన ముగ్గురివీ తప్ప మరెవరి ప్రాణాలూ పోవడం వాళ్ళకిష్టం వుండి వుండదు" అతడి మాటలు నిజమయ్యాయి. తెల్లవారుఝామున్న రెండున్నర- మూడు ప్రాంతాల్లో వచ్చింది ఆ కారు..... తెల్ల అంబాసిడరు.

 కారు హొటల్ ముందు నుంచి నెమ్మదిగా సాగిపోతూ వుండగా, ఒక చెయ్యి బయటికి వచ్చి గ్రెనేడ్ ని బలంగా విసిరేసింది. షట్టర్స్ పేలిపోయాయి. బ్రహ్మాండమైన విస్ఫోటనంతో అద్దాలు గాలిలోకి లేచాయి. పై గదిలోంచి, బ్రద్దలైన బ్రాందీ విస్కీ సీసాల్లోంచి ద్రవం ఒక్కసారిగా అంటుకుని భగ్గున మండింది.

 కారులోంచి మరోసారి చెయ్యి బయటకు వచ్చింది. ఆ గ్రెనేడ్ కూడా వెళ్ళి గమ్యాన్ని చేరివుంటే మరో రెండు గదులు విధ్వంసము వుండేవేమో. కానీ అంతలోనే బిల్లూ తన కారుని ఆ సందులోకి తీసుకు వచ్చాడు.

 సందులోకి మరో కారు రాగానే, గ్రెనేడ్ లు విసిరిన కారు స్టార్టయి వేగం అందుకుంది. మరొకటి విసరాలనే ఆలోచన మానుకున్నట్టు సాగిపోయింది.

 తాము గ్రెనేడ్ లు విసిరినట్టు వెనుక వచ్చిన కారులో వాళ్ళు చూశారేమో, తమని అనుసరిస్తున్నారేమో అని, ముందు కారులో వాళ్ళు కొంతదూరం స్పీడ్ గా పోనిచ్చి, వెనుక కారు రాకపోవడంతో స్లో చేశారు. ఆ తరువాత తాపీగా పోనిచ్చి- జంక్షన్ చేరుకున్నారు.

 వాళ్ళనుకున్నట్టు బిల్లూ కారు అక్కడే ఆగిపోయిన మాట నిజమే. కానీ వాళ్ళకీ తెలియని విషయమల్లా జానీ కారు లైట్లు లేకుండా తమని అనుసరిస్తుందని......

 జంక్షన్ లో వాళ్ళు, తాము అప్పటివరకూ తిరిగిన (దొంగిలించిన) కారుని వదిలేసి, తమ కారు దగ్గరికి వెళ్ళసాగారు. అప్పుడు పట్టుకున్నాడు జానీ, వాళ్ళని! నడుస్తూ వుండగా, వెనుకనుంచి..... తాపీగా-

 ఇద్దరున్నారు వాళ్ళు.

 ఇంతకుముందెప్పుడూ జానీ వాళ్ళని చూడలేదు. (బహుశా గ్రెనెడ్ లు విసరటంలో నిపుణులై వుంటారు)

 "చాలా ఆర్టిస్టిక్ గా విసిరారు. కేవలం ఒక్క గ్రెనేడ్ తో రెండు గదులు కూల్చేశారు" అన్నాడు జానీ. వాళ్ళింకా జానీ ఇంత హఠాత్తుగా కనపడిన షాక్ నుంచి తేరుకోలేదు.

 "ఇంకా ఎన్నున్నాయ్?"

 వాళ్ళు మాట్లాడలేదు.

 చేతిలో పిస్టల్ అలాగే వుంచి, వాళ్ళ దగ్గరున్న చేతిసంచిలో వెతికాడు. ఆరు గ్రెనేడ్ లు దొరికాయి.

 "మొత్తం నా హొటల్ సమూలంగా కూల్చెయ్యడానికే వచ్చారన్నమాట- గుడ్. ఎంత ఇస్తానన్నాడు శంకరు?"

 వాళ్ళు జవాబు చెప్పలేదు. అతడు ఆశించలేదు కూడా. వాళ్ళ కార్లోనే కూర్చుని 'పోనివ్వు' అన్నాడు వాళ్ళలో ఒకరితో.

 "ఎక్కడికి?" మొదటిసారి మాట్లాడాడు వాళ్ళలో ఒకడు.

 "నింబోలీ అడ్డ-"

 ఇద్దరూ ఉలిక్కిపడ్డారు. నింబోలీఅడ్డ సలీంశంకర్ మాట్కా సెంటరు.

 "ఎందుకు?"

 "నీకు ప్రశ్నలడిగే హక్కు లేదు. పోనివ్వు".

 కారు కదిలింది. అర్థరాత్రి దాటి చాలాసేపవడంతో వీధులన్నీ నిర్మానుష్యంగా వున్నాయి పదిహేను నిమిషాల్లో కారు అడ్డ చేరుకుంది.

 "నా ఇంటిమీదకి ఎలా విసిరారో, అంతకన్నా జాగ్రత్తగా విసరాలి. తీసుకో గ్రెనేడ్ ని........" అన్నాడు జానీ.

 అప్పుడర్థమయింది వాళ్ళకి- అతడు తమని అక్కడికెందుకు తీసుకొచ్చాడో..... ఇద్దరూ ఒకరి మొహాలొకరు చూసుకున్నారు.

 "శంకర్ మమ్మల్ని బ్రతకనివ్వడు".

 "అది రేపటి సంగతి. ఇప్పుడు విసరకపొతే- నేను బ్రతకనివ్వను-ఎంతిచ్చాడు ఈ పనికి?"

 "వెయ్యి రూపాయిలు".

 "గుడ్. తెల్లవారుఝాముకే ఇక్కణ్ణుంచి పారిపోవడానికి అది చాలు. ఏ వూరి నుంచి వచ్చారు?"

 "నాగపూరు".

 "ఈసారి కేరళ పారిపోండి. ఊ. ఇంకా ఎందుకు ఆలస్యం?"

 వాళ్ళు ప్రొఫెషనల్సు...... ఒకడు కారు స్టార్ట్ చేశాడు. రెండోవాడు గ్రెనేడ్ విసిరాడు. విస్ఫోటనం జరిగే సమయానికి కారు వంద గజాల దూరం వెళ్ళి పోయింది.

 "ఈసారి కారు చార్మినార్ దాటి షమ్ షోర్ గంజ్ ప్రవేశించింది. అక్కడ మరో ప్రేలుడు. మొత్తం పనంతా అయ్యేసరికి నాలుగయింది.

 వాళ్ళని వదిలిపెట్టి జానీ తన ఇంటికి వెళ్ళేసరికి అక్కడ నేల ఈనినట్టు పోలీసులున్నారు. ఫైర్ ఇంజన్ వుంది. అతడి కారు చూసి బిల్లూ దగ్గరకొస్తూ "కొంపమునిగింది జానీ. రాత్రి ఎవరో మన హొటల్ మీద బాంబులు విసిరారు" అన్నాడు.

 "నిజమా" అన్నాడు జానీ నమ్మలేనట్టు చూస్తూ. "మనమీద అంత శత్రుత్వం ఎవరికి?"

 అక్కడే వున్న పోలీస్ అధికారి "మీరేనా జానీ అంటే-" అని అడిగాడు. అధికారి నుదుటిమీద నామాలున్నాయి. దైవచింతన, పాపభీతి వున్నవాడిలా వున్నాడు. అతడి ప్రశ్నకు "అవును" అని సమాధానం చెప్పాడు జానీ.

 "పదింటికి పోలీస్ స్టేషన్ కి రాగలరా? స్టేట్ మెంట్ రికార్డు చేసుకోవాలి".

 "ష్యూర్"


                      * * *

 ఆ పోలీస్ అధికారి కొత్తవాడు. జానీ వెళ్ళేసరికి అక్కడ సలీంశంకర్ కూడా వున్నాడు. టేబిల్ ప్రక్కనే ఇన్ స్పెక్టర్ నిలబడి వున్నాడు.

 జానీ శంకర్ ని చూసి "అదేమిటి మీరూ వచ్చారు స్టేషన్ కి" అని అడిగాడు మర్యాదగా.

 "అతడి స్థావరాల మీద కూడా బాంబుల విసిరారు నిన్నరాత్రి. మొత్తం ఏడు ప్రదేశాల్లో ప్రేలుళ్ళు జరిగాయి. పేపరు చదవలేదా"

 "చదవలేదు. లేవగానే ఇలా పొలీస్ స్టేషన్ కి అని అడిగాడు మర్యాదగా.

 "మీ హొటల్ కాక మిగతా ఆరు ప్రదేశాలూ సలీంశంకర్ వే-"

 "నిజమా? మైగాడ్.... శంకర్, మనిద్దరికీ కామన్ శత్రువులెవరబ్బా? నీకేమైనా ఐడియా వుందా?"

 "లేదు". పెదాలు బిగపట్టి సలీంశంకర్ అన్నాడు. 

 "avunu. anduke evaru chese pani vaallu cheyyali".

 "saarii annayya. inta dooram aalochinchaledu nenu" andi anusha.

 ......

 embasi nunchi aame tana annayyatho matladina maatalatho sahaa pratee vaakyamuu vasant daadaaki cheri poyayi.

 daani saaraamsam antaa telusukuni daadaa santoshinchaadu. intakaalam- salinsankar badulu marokarni japan pampe kathakam gurinchi vishnusarma tana vuttaramlo vraasi vuntademo, daaniki badulugaa mare plan veyala ani aalochistuu vachaadu. vishnusarma tana vuttaramlo ee vishayam prastaavinchaledani ardhamaindi. anduke anusha salinsankar ni japan eppudu teesukupotara anna tondarlo vundi.

 vishnusarma shankar ki badulugaa tanani japan pampataaniki ennukunnaranna vishayam vraayakapovatamlo aascharyam ledu. manushyulu enno vaastavaalanu bayatapettuu kuudaa chanipoboye mundu kuudaa tama peruki bhangam kaliginche vaatini daachi vunchatam maamoole! dabbuki kakkurtipadi tanu deeniki vappukunna vishayam prapanchaaniki teliyatam bahusa atadiki ishtam lekapoyi vundavacchu.

 edhi emaina ee sangati teliyatam tanaki laabhinchindi!

 ika, inkoka plan mallee alochinchakunda, shankar badulu vellagalige maro vyaktini pattukunte chaalu. ikkada polisu kesu puurtayyee lopulo daanikosam tondarapadaali!

 vasant daadaa moham meeda chirunavvu velisindi.

  
  * * *

 srikant lage vasant daadaa kuudaa anusha gurinchi takkuvagaa anchana vesindi ikkade!

 vishnusarma tana vuttaramlo vraasina mottamodati payinte adhi! japan ki shankar badulu inkokaru vellabotunnarannadi!! ayithe anusha aalochana vaeru- ee vishayam tanaku telisinattu daadaaku teliyakudadu. uttaramlo aa prasakti lenattu atadu bhaavinchaali!- deenikosam anusha chala patishtamaina plan vesindi. nijaaniki aame japan rayabari kaaryaalayaaniki vellavalasina avasaram emi ledu. akkannunchi srikant ki fon cheyavalasina avasaram kuudaa emi ledu. aame srikant thoo fon loo matladina sambhaashanani punahpariseeliste adhi kevalam nirarthakamaina prelaapanagaa teltundi. aame vuddesyam tama sambhaashana vaallu vinaalane. "evaru chese pani vaallu cheyali" ani srikant cheppinappudu anduke aame raboye navvuni balavantamgaa aapukundi. salinsankar ki badulugaa vere maro manishini pampatam ante entomandi sahayam lekunda adhi jarige pani kaadu! japan embaseelo daadaa 'roots' konni vuntaayani aame eppudo vuuhimchimdi. tanu inti nunchi bayalderina kshanamnunchi tana praticharya, pratee sambhashana notisu cheyabadutundani aameku telusu. emi teliyani danla velli, fon chesi, tanaki kaavalsina abhipraayaanni daadaalo kalginchindi. aame ekkadaithe padeyalanukunde sareeggaa akkade trap loo paddaadu vasant daadaa.


   
 utpala vaallu chese panivaipe kallappaginchi chustuu nilabadindi. inko konni gantallo tama bhavanti meeda bambulu padabotunnayani telisi kuudaa vaallu adedo- varsham padaboye mundu bayata aaresina vadiyaalu teesi lopala padesinattu- saamaanlu sardatam chusi aameku matipoyindi.

 eelopulo medameeda mundu gadilo vaallu sardatam poortayindi. jaanii aame vaipu chusi, "nuvvu velli paduko. pedda sabdamainaa kangaarupadaku. nee room varakuu pramaadam raadule-" annadu.

 'neekasalu buddhiledu jaanii! ee paristhitullo aa ammayiki nidrapadutundaa?' ani mandalinchaadu billoo. utpalavaipu tirigi, 'pada. nenuu vastaanu neetho-' annadu.

 .....raatri padakondu daatindi. skach, migata viluvaina addaala saamagri lopala gadullo appatike sardesaaru. krinda panichese veyitarlakee- unna okariddaru kastamarlaki- mari konchem sepatlo jaragaboye vidhvamsam gurinchi konchem kuudaa teleedu.

 maro ganta gadichindi. baaru khaalii ayindi. panichese vaallu kuudaa vellipoyaaru. shattarlu krindiki dimpesaaru. 

 antaa nirmaanushyamgaa vundi.

 "atithulinka raledemiti? bahusa anusha manaki tappu infermation ichindemo-" annadu billoo.

 "kaadu. venuka club loo pekade manushyulu kuudaa vellipoyaaka gaanee atac praarambhinchakapovachhuva" annadu jaanii. "mana muggurivi tappa marevari praanaaluu povadam vallakishtam vundi vundadu" atadi maatalu nijamayyayi. tellavaarujaamunna rendunnara- moodu praantaallo vachindi aa kaaru..... tella ambasidaru.

 kaaru hotal mundu nunchi nemmadigaa saagipotuu vundagaa, oka cheyyi bayatiki vachi grenade ni balangaa visiresindi. shutters pelipoyayi. brahmandamaina visphotanamtho addaalu gaaliloki lechayi. pai gadilonchi, braddalaina brandi viski seesaallonchi dravam okkasariga antukuni bhagguna mandindi.

 kaarulonchi marosari cheyyi bayataku vachindi. aa grenade kuudaa velli gamyanni cherivunte maro rendu gadulu vidhvamsamu vundevemo. cony antalone billoo tana kaaruni aa sanduloki teesuku vachaadu.

 sanduloki maro kaaru ragane, grenade lu visirina kaaru startiayi vegam andukundi. marokati visaraalane aalochana maanukunnattu saagipoyindi.

 taamu grenade lu visirinattu venuka vachina kaarulo vaallu chusaremo, tamani anusaristunnaremo ani, mundu kaarulo vaallu kontaduram speed gaa ponichi, venuka kaaru rakapovadamto slo chesaru. aa taruvaata taapeegaa ponichi- junkshan cherukunnaru.

 vaallanukunnattu billoo kaaru akkade aagipoyina maata nijame. cony vaallakee teliyani vishayamalla jaanii kaaru laitlu lekunda tamani anusaristundani......

 junkshan loo vaallu, taamu appativarakuu tirigina (dongilinchina) kaaruni vadilesi, tama kaaru daggariki vellasaagaaru. appudu pattukunnadu jaanii, vaallani! nadustuu vundagaa, venukanunchi..... taapeegaa-

 iddarunnaaru vaallu.

 intakumundeppudu jaanii vaallani chudaledu. (bahusa grened lu visaratamlo nipunulai vuntaaru)

 "chala artistic gaa visiraaru. kevalam okka grenade thoo rendu gadulu koolchesaaru" annadu jaanii. vallinka jaanii inta hataattugaa kanapadina shak nunchi terukoledu.

 "inka ennunnay?"

 vaallu matladaledu.

 chetilo pistal alaage vunchi, vaalla daggarunna chetisanchilo vetikaadu. aaru grenade lu dorikai.

 "mottam naa hotal samuulamgaa koolcheyyadaanike vacharannamata- gud. entha istaanannaadu sankaru?"

 vaallu jawabu cheppaledu. atadu aasinchaledu kuudaa. vaalla karlone kuurchuni 'ponivvu' annadu vaallalo okaritho.

 "ekkadiki?" modatisaari matladadu vaallalo okadu.

 "nimboli adda-"

 iddaruu ulikkipaddaaru. nimboliadda salinsankar matka sentaru.

 "enduku?"

 "neeku prasnaladige hakku ledu. ponivvu".

 kaaru kadilindi. ardharaathri daati chalasepavadamto veedhulannee nirmaanushyamgaa vunnayi padihenu nimishaallo kaaru adda cherukundi.

 "naa intimeedaki ela visiraro, antakanna jaagrattagaa visarali. teesuko grenade ni........" annadu jaanii.

 appudarthamayindi vaallaki- atadu tamani akkadikenduku teesukochado..... iddaruu okari mohalokaru chusukunnaru.

 "shankar mammalni bratakanivvadu".

 "adhi repati sangati. ippudu visarakapothe- nenu bratakanivvanu-entichhaadu ee paniki?"

 "veyyi roopaayilu".

 "gud. tellavaarujaamuke ikkannunchi paaripovadaaniki adhi chaalu. e vuuri nunchi vachaaru?"

 "nagapuru".

 "eesaari kerala paripondi. oo. inka enduku aalasyam?"

 vaallu professionalsu...... okadu kaaru start cheshaadu. rendovadu grenade visiraadu. visphotanam jarige samayaniki kaaru vanda gajala dooram velli poyindi.

 "eesaari kaaru charminar daati shum shor ganj pravesinchindi. akkada maro preludu. mottam pananta ayyesariki naalugayindi.

 vaallani vadilipetti jaanii tana intiki vellesariki akkada neela eeninattu poliisulunnaaru. fire injan vundi. atadi kaaru chusi billoo daggarakostuu "kompamunigindi jaanii. raatri evaro mana hotal meeda bambulu visiraaru" annadu.

 "nijama" annadu jaanii nammalenattu chustuu. "manameeda anta satrutvam evariki?"

 akkade vunna polies adhikari "meerena jaanii ante-" ani adigaadu. adhikari nudutimeeda namalunnayi. daivachintana, paapabheeti vunnavadila vunnadu. atadi prasnaku "avunu" ani samadhanam cheppaadu jaanii.

 "padintiki polies station ki ragalara? state ment rikaardu chesukovali".

 "shyur"


                      * * *

 aa polies adhikari kottavaadu. jaanii vellesariki akkada salinsankar kuudaa vunnadu. tabil prakkane in spector nilabadi vunnadu.

 jaanii shankar ni chusi "ademiti meeroo vachaaru station ki" ani adigaadu maryaadagaa.

 "atadi sthaavaraala meeda kuudaa bambula visiraaru ninnaraatri. mottam edu pradesaallo prelullu jarigai. peparu chadavaleda"

 "chadavaledu. levagaane ilaa polies station ki ani adigaadu maryaadagaa.

 "mee hotal kaaka migata aaru pradaesaaluu salinsankar vee-"

 "nijama? migad.... shankar, maniddarikii kaman satruvulevarabba? neekemainaa idia vunda?"

 "ledu". pedaalu bigapatti salinsankar annadu. 